Plecarea lui Corneliu Vadim Tudor dintre noi a lăsat un gol imens în logosul românesc. De câțiva ani de zile întreaga clasă politică românească nu a fost în stare să producă înjurături noi, consistente. Nivelul înjurăturii a ajuns atât de jos încât lumea strigă m***e PSD, în loc să pună ceva devastator, în stilul regretatului Vadim.

Acesta a și avertizat dealtfel, profetic, cu câteva luni înainte să moară „mă uit înjur și nu văd pe nimeni să vină din urmă. Ascultați-mă, o să-mi faceți statuie care să vă înjure, o să vă uitați la înregistrări cu mine și o să râdeți cu un ochi și veți plânge cu celălalt”, a spus cel supranumit Tribunul.

Vestea bună vine însă din partea curatorilor muzeului memorial „Adu-n p***a mă-tii telefonul”, care au terminat de inventariat imensa colecție de texte lăsate de fostul politician. „Am găsit 700 de texte nepublicate încă, pe care le vom aduna într-un volum postum. Acesta va o lucrare superbă, ediție de lux, trei volume cartonate care vor fi puse la dispoziția publicului la prețul de 100 de lei”, a declarat directorul muzeului, care este denumit deja de apropiați „micul Maiorescu” pentru sârguința și devotamentul pe care îl are pentru revalorificarea patrimoniului cultural lăsat în urmă de Corneliu Vadim Tudor.